Roger Finjord

Roger Finjord (født 8. oktober 1972) er en norsk sjakkspiller, idrettsleder og fotballtrener fra Øksfjord i Finnmark.


== Sjakk ==
Han spilte sjakk for Øksfjord og arrangerte i 1994 årets NM i hurtigsjakk.  Han fikk 19.-plass i mesterklassen i NM i sjakk 1996. I 1998 ble han visepresident i Norges sjakkforbund, men ga seg i 1999 etter fire år i forbundsstyret. Han var NRKs ekspertkommentator under VM i hurtigsjakk 2015.


== Herrefotballtrener ==
Som barn spilte han for Øksfjord IL og heiet på Leeds United. Finjord trente Nerskogen IL i Alta og ble kåret til «Årets unge trener» i 2000 av Norsk Fotballtrenerforening, samme året som Per-Mathias Høgmo ble «Årets trener» for å ha vunnet Sommer-OL 2000 med kvinnelandslaget. Han var kretsansvarlig for spillerutvikling i Troms og Finnmark 2001, i 2004 etterfulgt av Bård Flovik.  Med status som D-trener, var han i 2003 assisterende trener for J17-landslaget. Fra 2004 trente han Alta IF som slo Narvik Fotballklubb 13–0 og rykket opp til 1. divisjon.
 Han takket nei til Per-Mathias Høgmo og Tromsø IL og ble  «Årets navn» av Finnmark Dagblad. Året etter rykket de ned og Finjord ble erstattet av Isak Ole Hætta (født 1960). Finjord gikk tilbake som spillerutvikler i kretsen.


== Damefotballtrener ==
Han hadde i 2008 damelaget til Alta IF under Jon Harjo, og ble av Bjarne Berntsen tatt inn i trenergruppen for Norges kvinnelandslag i fotball som skulle til Sommer-OL 2008. I desember samme år ble han av toppfotballsjef Per-Mathias Høgmo ansatt som U23-trener for kvinnene.I 2010 og 2011 var han hovedtrener for Stabæk Fotball Kvinner som fikk gull i Toppserien 2010, sølv i Toppserien 2011 og seier i NM i fotball for kvinner 2011.  Han flyttet deretter tilbake til Finnmark for å bli leder i Finnmark fotballkrets.


== Landslagstrener ==
Fra 2012 var han også assistenttrener for kvinnelandslaget under den Even Pellerud (født 1953). Laget fikk sølv i EM i fotball for kvinner 2013 men ble utslått av England i 1/8-finalen av VM i fotball for kvinner 2015. Etter noe misnøye fra spillergruppa med at laget derfor ikke ble OL-kvalifisert, ga Pellerud seg og i august]] 2015 ble Finjord hovedtrener.  Finjord ledet laget i et år til september 2016.   Han ble etterfulgt av Leif Gunnar Smerud (født 1977) og gikk tilbake til å være leder i Finnmark Fotballkrets.

17/9-15:  Skottland–Norge: 0–4
22/9-15:  Kazakstan–Norge: 0–4 (EM-kvalik)
23/10-15: Norge–Wales: 4–0 (EM-kvalik)
22/1-16; Romania–Norge: 0–6
26/1-16: Frankrike–Norge: 1–0
2/3-16: Sverige–Norge: 1–0 (OL-kvalik)
5/3-16: Nederland–Norge: 1–4 (OL-kvalik)
9/3-16: Sveits–Norge: 2–1 (OL-kvalik, Norge kvalifiserte seg dermed ikke til Sommer-OL 2016 i Rio)
6/4-16: Israel–Norge: 0–1 (EM-kvalik)
10/4-16: Østerrike–Norge: 0–1 (EM-kvalik)
2/6-16: Norge–Østerrike: 2–2 (EM-kvalik, Norge er dermed kvalifisert til EM i fotball for kvinner 2017)
7/6-16: Wales–Norge: 0–2 (EM-kvalik)
15/9-16: Norge–Kazakstan: 10–0 (EM-kvalik)
19/9-16: Norge–Israel: 5–0 (EM-kvalik)14 kamper:  10 seier, 1 uavgjort, 3 tap.


== Referanser ==


== Eksterne lenker ==
(en) Roger Finjord – WorldFootball.net 
(en) Roger Finjord – Soccerway 
(en) Roger Finjord – 365Chess.com 
Roger Finjord hos 365chess.com
Roger Finjord på AltOmFotball.no
Roger Finjord på Twitter